Hjørring Kommune har netop besluttet, at fem sommerhuse skal fjernes.

Efter weekendens voldsomme storm ligger fem sommerhuse ved Nørlev Strand så udsat, at Hjørring Kommunes Teknik- og Miljøudvalg på et ekstraordinært møde onsdag formiddag har besluttet, at fem sommerhusejere hurtigst muligt skal fjerne eller sikre deres huse for nedstyrtningsfare. Det skriver tv2nord.dk. Samtidig har de besluttet at afholde endnu et ekstraordinært møde i udvalget på onsdag, hvor de skal tage stilling til, hvordan man bedst muligt får tilbudt de berørte sommerhusejere en såkaldt erstatningsgrund. Det siger formand for Teknik- og Miljøudvalget Ole Ørnbøl til TV2/Nord. Samme dag bliver de to grundejerforeninger ved Nørlev Strand indkaldt til møde, hvor de skal diskutere, hvordan man håndterer fjernelse af sommerhusene og en eventuel overtagelse af en ny grund. I videoen herover kan du se helikopterbilleder af Egons raseren af kysten.